Parmigiano-Reggiano

Parmigiano-Reggiano inggih punika kèju mawi tekstur atos saking susu sapi ingkang dipundamel ing laladan-laladan ing Italia déning ingkang damel kèju kagabung ing Consorzio Formaggio Parmigiano-Reggiano.Parmigiano-Reggiano DOP, Academia Barilla.Parmigiano-Reggiano, The King of Cheeses, The Nibble. Consorzio Formaggio Parmigiano-Reggiano inggih punika organisasi swatantra ingkang ngurus babagan produk susu. Keju punika dipundamel ugi ing nagara sanès kados ta Argentina, Australia, lan Amérikah Sarékat anthi nama parmesan.Parmesan Cheese Buying and Storing Tips, I Love Cheese. Namung kèju ingkang dipundamel ing Italia ingkang saded dipunsebat Parmigiano-Reggiano. Keju punika pikantuk namanipun saking laladan minangka papan minangka kèju kaebut dipundamel.Cheese, Glorious Cheese! , Select Italy. Parmigiano ateges saking Parma wonten ing Basa Italia. Déné Reggiano tumuju ing laladan Reggio-Emilia. Keju punika dipundamel ing sapérangan laladan ing Italia, kados ta Bologna, Modena, Parma, Reggio Emilia, lan Montova.

 Sajarah 
Sajarah kèju punika kawiwitan ing abad kaping 13, ing provinsi-provinsi ing lor Italia, inggih punika Parma, Reggio Emilia, Modena, lan Bologna. Ing laladan-laladan mau kèju dipundamel ing biara-biara. Biara-biara mau mapan wonten ing lemah wiyar ingkang cocog kanggé ingon sapi. Para biarawan ing mriku remen nandur semanggi lan kanggé pakan sapi. Susu ingkang dipunasilaken punika dipunpengaruhi déning panganan ingkang dipunpangan sapi lan semanggi punika maringi rasa unik wonten ing susu ingkang dipunasilaken. Susu mau lajeng dipundamel dados keju Parmigiano Reggiano. Prosès anggènipun damel kèju punika sampun kathah éwah saking kapanggih ing taun 1200an.

Seratan kuna kapisan ingkang nyebataken babagan kèju Parmigiano Reggiano inggih punika seratan saking Adamo Salimbene satunggaling biarawan ingkang manggèn wonten ing Parma sakiwa-tengené taun 1200 dumugi 1300 M. Nalika era Romawi, produksi lan kondhangipun kèju saking Parma punika dipunserat déning Columella, Varrone lan Marziale. Seratan sanèsipun saking abad kaping 16 déning Apicius kanthi irah-irahan De Culinaria.History , Iemmi Parmesan. Piyambakipun nyebataken bilih Parmigiano Reggiano utawi Casues Parmensis kalebet ingkang saé piyambak ing Italia lan namung saged katandhingi déning kèju Etruria inggih punika Marceolinus utawi Marzolino ingkang sampun cures. Nalika taun 1364, Giovanni Boccaccio nyebataken babagan Parmigiano nalika ngandharaken babagan Paese di Bengodi utawi lemah legenda ingkang sugih ing karyanipun Decameron. Piyambakipun paring pamrayogi supados nyampur kèju mau mawi maccheroni lan ravioli. Seratan Boccaccio mbuktekaken bilih kèju mau cekap kondhang ing sadaya laladan lor Italia. Nalika taun 1568, Bartolomeo Scappi, tiyang Dominika ingkang dados juru masak kanggé Paus Pius V nyerat buku masakan ingkang nyebataken bilih kèju Parmigiano minangka kèju ingkang saé piyambak ing donya.Tortellini In Brodo , Coquinaria.

 Wujud lan tèkstur 
Kèju punika awujud bunder kados drum lan gadhah kulit warna kuning alami. Page 53. Diameter kirang langkung 14-18 inci lan dhuwur 7-9 inci. Bobotipun 24 kilogram. IngItalia, keju punika dipunsadé kanthi tugelan ageng lan kasar. Kèju Parmigiano gadhah aroma ingkang legi kados woh-wohan. Rasa saking kèju punika kuwat nanging boten landhep, kados nanas seger.

 Ugi pirsani 
 Kèju
 Kèju Italia
 Provolone
 Pecorino
 Mozzarella
 Scamorza
 Grana Padano

 Cathetan suku 

 Pranala njawi 

 Parmigiano Reggiano


Kategori:Keju Italia